CELEX: 62019TB0347
Language: bg
Date: 2020-07-03 00:00:00
Title: Съединени дела T-347/19 и Т-348/19: Определение на Общия съд от 3 юли 2020 г. — Falqui и Poggiolini/Парламент (Жалба за отмяна — Институционално право — Единен статут на членовете на ЕП — Членове на ЕП, избрани в избирателни райони в Италия — Приемане от Ufficio di Presidenza della Camera dei deputati (Бюро на председателството на Камарата на депутатите, Италия) на решение № 14/2018 относно пенсиите — Изменение на размера на пенсиите — Явно недопустими жалби)

12.10.2020   
            
            
               BG
            
            
               Официален вестник на Европейския съюз
            
            
               C 339/21
            
         
      Определение на Общия съд от 3 юли 2020 г. — Falqui и Poggiolini/Парламент
      (Съединени дела T-347/19 и Т-348/19) (1)
      
      (Жалба за отмяна - Институционално право - Единен статут на членовете на ЕП - Членове на ЕП, избрани в избирателни райони в Италия - Приемане от Ufficio di Presidenza della Camera dei deputati (Бюро на председателството на Камарата на депутатите, Италия) на решение № 14/2018 относно пенсиите - Изменение на размера на пенсиите - Явно недопустими жалби)
      (2020/C 339/27)
      Език на производството: италиански
      
         Страни
      
      
         Жалбоподатели: Enrico Falqui (Флоренция, Италия), Danilo Poggiolini (Рим, Италия) (представители: F. Sorrentino и A. Sandulli, avocats)
      
         Ответник: Европейски парламент (представители: S. Seyr и S. Alves)
      
         Предмет
      
      Искане на основание член 263 ДФЕС за отмяна на записките от 11 април 2019 г., изготвени за всеки от жалбоподателите от началника на отдел „Възнаграждения и социални права на членовете на ЕП“ на Генерална дирекция „Финанси“ на Европейския парламент, относно изменението на пенсиите, на които имат право след влизането в сила на 11 януари 2019 г. на решение № 14/2018 на Ufficio di Presidenza della Camera dei deputati (Бюро на председателството на Камарата на депутатите, Италия).
      
         Диспозитив
      
      
                  1)
               
               
                  Отхвърля жалбите като явно недопустими.
               
            
                  2)
               
               
                  Г-н Enrico Falqui и г-н Danilo Poggiolini понасят наред с направените от тях съдебни разноски и тези на Европейския парламент.
               
            
         (1)  ОВ C 263, 5.8.2019 г.